

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-37378-ISAW-1/2018**

Заводни број: **351-380/2018-01**

Дана: 21.12.2018. године

 ОЏАЦИ

 Одељење за урбанизам, стамбено-комуналне, имовинско-правне послове поступајући по захтеву инвеститора, „Бошковић аграр“ доо, Алекса Шантић, Сомборски пут бр. 46, поднетом преко пуномоћника Гојић Јасмине из Дероња, Светог Саве бр. 13, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 71. став 1. тачка 3. Статута општине Оџаци („Сл. лист општине Оџаци“, број 17/08 и 27/10), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/08, 7/11, 5/15, 9/15, 10/16 и 12/16), Решења број 03-141/2014-02, доноси:

 **З А К Љ У Ч А К**

**Одбацује се** захтев инвеститора, „Бошковић аграр“ доо, Алекса Шантић, Сомборски пут бр. 46, за издавање решења о одобрењу **извођења радова на изградњи зграде број 1, зграде број 2 и зграде број 3 за смештај пољопривредних производа на катастарској парцели 1506/1 К.О. Богојево**, због неиспуњености формалних услова за поступање по истом.

 **О б р а з л о ж е њ е**

Инвеститор радова, „Бошковић аграр“ доо, Алекса Шантић, Сомборски пут бр. 46, преко пуномоћника, Гојић Јасмине из Дероња, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат израђен под бројем 3/18 ИДП, 05.12.2018, од стране „АГ пројект“ Београд, Кривошијска улица 25/11, одговорно лице Јелена Грба, главни пројектант Јелена Грба дипл.инж.арх., лиценца ИКС бр. 300 Л319 12, који се састоји од: главне свеске-0 и пројекта архитектуре -1
* Графичку документацију у dwg формату;
* Пуномоћ- овлашћење за подношење захтева;
* Катастарско топографски план;
* Доказ о уплати такси и накнаде за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/2017) и то: 1) да ли је надлежан за поступање по захтеву 2) да ли је као подносилац захтева означен инвеститор, односно један од суинвеститора или финансијер 3) захтев поднет у прописаној форми и да ли садржи све прописане податке; 4) да ли је за извођење предметних радова потребно прибављање локацијских услова и уколико јесте да ли је инвеститор претходно прибавио локацијске услове 5) да ли је приложена сва документација прописана Законом и подзаконским актима донетим на основу Закона 6) да ли је уз захтев приложен доказ о уплати прописане таксе и накнаде.

**На основу увида у електронски поднет захтев, овај орган је утврдио следеће:**

* Налог за уплату републичке административне таксе у износу од 310,00 динара није оверен клафикованим електронским потписом;
* Није приложен доказ о уплати општинске накнаде у износу од 2000,00 динара и
* Увидом у Лист непокретност број 2826 к.о. Богојево, утврђено је да на предметној катастарској парцели постоје хипотеке, те је у складу са чланом 17. Закона о хипотеци („Сл.гласник РС“, број 115/05, 60/15, 63/15 и 83/15), потребно доставити сагласност хипотекарних поверилаца.

Како захтев садржи горе наведене недостатке, у складу са чланом 29. став 5. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/2017), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.